
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 2 mai 2023               

PL-x 203/2023            


                                                                                  4c-13/340/2023
AVIZ
asupra proiectului de Lege privind aprobarea Ordonanţei Guvernului nr.1/2023 pentru aprobarea plăţii cotizaţiei financiare anuale în vederea participării Poliţiei Române, prin intermediul Poliţiei Rutiere, la Reţeaua Europeană a Poliţiilor Rutiere - ROADPOL, precum şi pentru modificarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr.1/2023 pentru aprobarea plăţii cotizaţiei financiare anuale în vederea participării Poliţiei Române, prin intermediul Poliţiei Rutiere, la Reţeaua Europeană a Poliţiilor Rutiere - ROADPOL, precum şi pentru modificarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, trimis cu  adresa  nr. PL x 203 din 27 martie 2023 și înregistrat cu nr. 4c-13/340  din 27 martie 2023.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Senatul a adoptat proiectul de lege în ședința din 20 martie 2023.   

Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de lege în şedinţa din 2 mai 2023.

Proiectul de lege are ca obiect de reglementare aprobarea plăţii cotizaţiei financiare anuale pentru participarea Poliţiei Române, prin intermediul Poliţiei Rutiere, la Reţeaua Europeană a Poliţiilor Rutiere (ROADPOL), după cum urmează: pentru anul 2022, echivalentul în lei al sumei de 5.000 euro, începând cu anul 2023, plata cotizaţiei financiare se asigură în limita echivalentului în lei al sumei stabilite conform statutului ROADPOL. De asemenea, proiectul vizează aprobarea plăţii cotizaţiilor financiare restante, aferente anilor 2019 - 2021, în valoarea de 5.000 euro/an, pentru participarea Poliţiei Române, prin intermediul Poliţiei Rutiere, la ROADPOL. Banii se asigură din bugetul Inspectoratului General al Poliţiei Române, iar echivalentul în lei al sumelor aprobate se calculează la cursului oficial de schimb euro/leu al BNR, valabil la data efectuării plăţii.
La dezbateri, membrii comisiei au examinat proiectul de lege supus avizării, expunerea de motive și avizul favorabil al Consiliului Legislativ.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege privind aprobarea Ordonanţei Guvernului nr.1/2023 pentru aprobarea plăţii cotizaţiei financiare anuale în vederea participării Poliţiei Române, prin intermediul Poliţiei Rutiere, la Reţeaua Europeană a Poliţiilor Rutiere - ROADPOL, precum şi pentru modificarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte.
În raport de obiectul şi conţinutul reglementării, proiectul de lege face parte din categoria legilor ordinare. 
                       PREŞEDINTE,                                         SECRETAR,

                        Laura VICOL                                 László-Zsolt LADÁNYI 

Consilier parlamentar, Paul Şerban

